
[bookmark: _GoBack]ЗА ДЕЙНОСТТА НА  АСОЦИАЦИЯТА НА ПРОКУРОРИТЕ В 
БЪЛГАРИЯ В ПЕРИОДА  01.06.2021 до 31.03.2022 година 

Отличителното за изминалия отчетен период е антагонизмът на отношенията между отделните власти, съпроводен с продължаващото дълбоко обществено разцепление. Във време на открити и директни атаки срещу независимостта на  Прокуратурата и персонални политически нападки срещу прокурори Асоциацията публично изразяваше несъгласието си и осъждаше агресивната риторика на политически лица по отношение на Прокуратурата и отделни прокурори.  Вече тридесет години прокуратурата е част от съдебната система и като такава тя е част от независимата съдебна власт. Тридесет години на опити независимостта на прокуратурата да бъде овладяна от външни лица.Тридесет години през които актуалните за деня политици са се опитвали да унизят, принизят или неглижират дейността на прокурорите. В следствие от това останаха забравени дебатите за осъвременяване на  законодателствота в областта на наказателното право и процес. Актуалната концепция за наказателна политика вероятно също е изоставена в някое прашно чекмедже. На фона на липсата на желание от страна на законодателната власт за реални и съзидателни промени, които биха допринесли за подобряване на резултатите на нашата работа, силно се откроява масираната политическа атака към прокуратурата. И през изминалия отчетен период дейността ни беше насочена приоритетно към защита на наши колеги и към оповестяване на актуалната  обществена обстановка. Многократно уведомявахме колегите от международната асоциация на прокурорите, представители на Европейската комисия, както и представители на различни международни органи за реалната опасност за поругаване на закона.  Не отстъпихме назад, въпреки „хейта“ по отношение на някои от колегите от УС.  Тук следва да подчертаем,  че през периода предприехме действия по организирането на традиционното залесяване и Академия. За нас – членовете на УС тези две събития са едни от най- приоритетните, защото именно такива формати  допринасят за сплотеността на прокуратурата. Залесяването трябваше да се проведе в района на Велинград, а Академията щеше да бъде на тема“ Престъпления против политическите права на гражданите“. Тези две мероприятия се осуетиха заради внезапно въведените рестриктивни епидимични мерки. 
Какви бяха дейностите на УС за отчетния период:  
1/ Становище на УС на АПБ относно проект на Министерството на правосъдието за изменение и допълнение на Закона за съдебната власт, публикуван за обсъждане на 28.01.2022 г.  В законопроекта бяха предвидени две съществени изменения на закона – прекратяване на дейността на специализианите съд и прокуратура и отмяна на т.н. кариерни бонуси.  Ние се противопоставихме на промените за прекратяване на специализираните структури. Наред с това изразихме загрижеността си от непоследователната политика на МП правосъдното министерство  организира и промотира в публичното пространство инициатива за  набиране на предложения относно  законодателни промени за друг- втори по ред, проект за изменение на същия закон– ЗСВ.  
В  последствие това становище беше категорично подкрепено от      Асоциация "Форум"  - съпредседател на ГС към ВСС , Българска съдийска асоциация, Българската асоциация на съдиите по вписванията и  Сдружение "Съдебно-счетоводни експерти в   Р. България". 
Наред с това   апелирахме към нашите колеги  да  споделят   своите виждания и позиция относно дискутираните конкретни конституционни и законови промени, включително и по публикувания проект на ЗИДЗСВ, които да бъдат представени на вниманието на законодателната власт. 
 Изпратихме отворено писмо до Комисията по конституционно-правни въпроси и  Министъра на правосъдието с което призовахме да бъде дадена възможност на съсловните организации да участват активно в процеса на обсъждане на реформата на съдебната система, както и на съпътстващите закони. Следва да отбележим, че Асоциацията на прокурорите в България  получава покани за участие в обсъжданията в  Комисията по конституционно-правни въпроси.  и винаги сме приемали отправените покани и така успяхме да изкажем нашата позиция и по обсъжданията във връзка с прекратяването на дейността на специализираните магистратски структури и във връзка с проекта за изменение на НПК, внесен от ПП „Възраждане“. 
Подкрепихме позицията на Българската асоциация на съдиите по вписванията (БАСВ), оповестена за обществеността  в отворено писмо от 02.02.2022 година по повод неочакваните структурни реформи, които засягат статута на съдиите по вписванията и които не бяха подложени на публично обсъждане.  
През месец януари 2022 г. изказахме несъгласие  с мнението на председателя на Съюза на съдиите от 19.01.2022  относно необходимостта от конституиране на два отделни Съвета – Съвет на съдиите и Съвет на прокурорите , мотивирана с виждането , че прокуратурата е „опасна“, в която работим, е ,,опасна“, ако се самоуправлява, поради което се нуждае от някакъв неутрализиращ надзор на съдии в Прокурорската колегия на ВСС. Възразихме срещу опитите да бъде принизявана прокуратурата и изложихме нашите мотивирани съображения за несъстоятелността на изявленията. 
По повод състоялия се на 12.12.2021 година брифинг на Прокуратурата на Република България /ПРБ/, на който са оповестени факти за оказан неправомерен натиск върху наблюдаващи прокурори от Софийска градска прокуратура /СГП/ във връзка с конкретно наказателно производство, Асоциацията на прокурорите в България не може да остане безучастна и обявихме нашето становище в подкрепа на прокурорите от СГП.. Категорични сме, че в историята на ПРБ това е един от фрапиращите примери за  грубо погазване принципа на разделението на властите, нито за толкова агресивно вмешателство в независимостта на съдебната власт. Категорично изразихме нашата солидарност с колегите и обърнахме отново внимание, че е налице крайно опасна тенденция за целенасочено нагнетяване на напрежение, провокиране на конфликти и създаване на изкуствена конфронтация между изпълнителната власт и Прокуратурата, което е в пълен противовес с интересите на българските граждани. 
По повод тези събития в медиите се разпространи коментар на адвокат, който по унизителен за честта и достойнството начин изрази своята неприязън към прокуратурата и отделни прокурор. Сезирахме Висшия адвокатски съвет за случая. 
Не останахме безучастни срещу поредното нарушаване на независимостта на съдебната власт, намерило израз в публичното   заклеймяването  на прокурор Вероника Трифонова,  произнесла се по преписка за полицейско насилие , упражнено при  националните протестите от 2020 г. В публично оповестена декларация   алармирахме, че тази неправомерна атака е  индикатор за опасна тенденция към опорочаване и дискредитиране на прокурорската институция. Декларацията беше изпратена до пленума на ВСС, до МАП, до Международната мрежа на Главните прокурори и съответстващите институции, до консултативния съвет на европейските прокурори и до Европейската съдебна мрежа. 
През м. юли 2021 г. изказахме публично тревогата си от застрашаването на върховенството на закона в страната и осъдихме масираната кампания на представители на различни политически сили  да се предприемат стъпки към изваждане на прокуратурата от съдебната власт. Сред политическите актове, целящи дестабилизация на съдебната власт в   България, причисляваме и внесеното във Висшия съдебен съвет искане за отстраняване на главния прокурор, мотивирано със слухове, публикации ( включително и от официалния сайт на ПРБ) и лични мнения. Това становище  беше сведено до знанието  на Европейската комисия, и е било поставено на анализ, както обявиха БНР в програма „Хоризонт“. 
Трябва да отбележим, че   времето за което проф. Янаки Стоилов заемаше длъжността „министър на правосъдието“  се отличаваше с ясно заявено желание за професионален диалог, основан на взаимно уважение. Представители на УС на АПБ проведоха две работни срещи с министъра на правосъдието – проф. Янаки Стоилов. На тези срещи бяха изразени    мнения  по принципни за съдебната система позиции. На министъра на правосъдието беше връчен плакет на АПБ, като израз на готовността ни за съвместно конструктивно сътрудничество и разумен и ползотворен диалог и партньорство по важните за съдебната система и за цялото ни общество теми. 
По покана на министъра на Правосъдието Председателят на УС на АПБ – г-н Владимир Николов , зам. председател  на АПБ – г-жа Даниела Ангелова и г-жа Ралица Първанова – член на АПБ участваха в тържествените чествания на „30 години от приемането на Конституцията“.
През отчетния период Асоциацията на прокурорите в България участва активно в съвета по партньорство към ВСС. Професионалното ни сдружение е представено в Съвета от зам.председателя на АПБ – г-жа Даниела Ангелова, която е избрана единодушно и за съпредседател на съвета. 
Дейност в ГС – Асоциацията на прокурорите в България беше представена в ГС на ВСС от г-жа Ралица Първанова. В рамките на обсъжданията  на съвета бяха дискутирани злободневните теми на съдебната реформа като напр. правния статут на съдиите по вписванията, проведен беше обществен дебат за специализираното наказателно правосъдие. 
УС на АПБ проведе няколко срещи с представители на  Европейската комисия във връзка с изготвянето на   годишния доклад за върховенството на правото. 
През м. януари 2022 г.  се проведе он-лайн среща между Председателят на АПБ – Владимир Николов и председателят на Международната асоциация на прокурорите – Хан Морал. На вниманието на представителите на МАП отново бяха изтъкнати част от обществените събития, засягащи независимостта на прокурорите.  
 Следва да отбележим, че въпреки тежкото за всички време  Асоциацията имаше дейност и други направления:  
 Асоциацията на прокурорите в България  беше партньор на   Кралската прокурорска служба към Британското посолство в София, Центъра за етнически диалог и толерантност “Амалипе” и Младежка Фондация „Арете“  при провеждане на инициативата   „Прокурор за един ден“  по повод на Международния ден на толерантността.  Програмата е насочена към момичета и момчета от ромски произход на възраст между 16 –18 години и цели да бъдат насърчени ромски младежи от цяла България да обмислят бъдеща роля или професионална кариера в системата на наказателното правосъдие  и да се даде възможност на ромските младежи да изразят своята гледна точка по въпроси, които засягат всички нас. Инициативата се проведе в четири града. Участниците се запознаха  с  работата на прокурор от техния регион и посетиха съда и прокуратурата. 
Асоциацията  на прокурорите в България дейно участва в инициативата по поставяне на бюст - паметник    Улдроу Уилсън -28 мият президент на САЩ. Съвместно с Камарата на следователите, и инициативния комитет за издигането на паметника „ по-скоро ще напусна конференцията и Париж, отколкото да се съглася с подялбата на един народ със самостоятелна държава и вековно минало!“ Това казва  американският президент Удроу Уилсън  при провеждането на Мирната  конференция в Париж. През 1919 г.  Благодарение на неговата активна позиция в защита на България той осуетява плана за ликвидирането на  нашата  държава и разделянето ѝ на три района, подчинени на Гърция, Сърбия и Румъния. Бюст-паметникът е поставен в градината пред Регионалния исторически музей в гр. София . Откриването се състоя на 16.09.2021 в гр. София.
През месец март 2022 г. и по повод  бежанския поток от Украйна Асоциацията на прокурорите и Камарата на следователите предприеха съвместна инициатива  за набиране на средства за подпомагане на украинците, намерили убеждище в България.  
 
КОНСТИТУЦИОННИ  РЕШЕНИЯ 
През отчетния период АПБ  изрази  становище по:
 к.д. № 17/ 2021 г. на КС  по повод внесено искане от Министерски съвет за тълкуване на 130в т. 3 от ЗСВ относно наличието на компетентност на министъра на правосъдието да иска предсрочно освобождаване от длъжност на председателя на Върховния касационен съд, на председателя на Върховния административен съд и на главния прокурор по чл. 129, ал. 3, т. 5 от Конституцията?" АПБ застъпи мнението, че  нормативната уредба по поставения въпрос  показва законодателен пасив, основаващ се на липсата на ясно разписани процедурни правила в производството по отстраняване от длъжност на председателя на ВКС, председателя на ВАС и главния прокурор.  Заявихме,че според нас, министърът на правосъдието (но и всеки гражданин на Република България) не е възпрепятстван да  сигнализира  членовете на ВСС за факти и обстоятелства,  ангажиращи дисциплинарна отговорност на членовете по  право на ВСС. 
 КД 10/ 2021 – образувано по искане на омбудсмана на РБ за обявяване на противоконституционни  норми от НК, с които се въвежда изключение от общото правило на чл. 53 от НК и се регламентира отнемане в полза на държавата на превозно или преносно средство, които не са собственост на осъдения за съответното деяние.  АПБ зае позиция за противоконституционност на всички разпоредби, посочени от омбудсмана  на Р България. 
КД 12/ 2021 -Оспорената с искането на омбудсмана разпоредба на чл. 64, ал. 2, изр. второ НПК, която създава законова възможност задържаният в затвора или ареста обвиняем да участва в делото пред първоинстанционния съд за вземане на мярка за неотклонение задържане под стража в досъдебното производство чрез видеоконференция, ограничава правото му на физическо в смисъл на присъствено изправяне пред съдия.  Асоциацията на прокурорите в България застъпи и обоснова  мнението, че депозираното искане се явява частично основателно. 

